Jeff Beck

Geoffery Arnold «Jeff» Beck (født 24. juni 1944, død 10. januar 2023) var en britisk rockegitarist.


== Liv og virke ==
Tidlig på 1960-tallet spilte Beck kortvarig i flere grupper og tjente til livets opphold som sessionmusiker. Etter at Eric Clapton forlot The Yardbirds til fordel for John Mayall, erstattet Beck ham i 1965 som sologitarist, men han viste seg å være et uromoment og forlot Yardbirds etter bare 20 måneder. 
På begynnelsen av 1967 gav han ut solo-singelen «Hi Ho Silver Lining / Beck’s Bolero», som ble en stor hit. Samme år dannet han The Jeff Beck Group med Rod Stewart (vokal),  Ron Wood (bass), Micky Waller (slagverk) og Nicky Hopkins (keyboard). De to albumene gruppa gav ut, Truth (1968) og Beck-Ola (1969), regnes som forløpere til heavy metal-sjangeren. Meningen var at de skulle opptre på Woodstockfestivalen, men Beck oppløste gruppa rett før festivalen startet.
Mot slutten av 1969 var Jeff Beck involvert i en bilulykke og fikk konstatert brudd på hodeskallen. Seint på året 1970 dannet Beck en ny utgave av Jeff Beck Group, først med Alex Ligertwood (vokal), Max Middleton (keyboard), Cozy Powell (slagverk) og Clive Chaman (bass). Etter et halvt års tid ble Ligertwood erstattet med Bobby Tench på vokal og gitar. Gruppa gav ut albumene Rough and Ready (1971) og Jeff Beck Group (1972). Sommeren 1972 ble gruppa oppløst, angivelig fordi musikerne mente de ikke hadde klart å skape en enhetlig stil.
Jeff Beck dannet deretter trioen Beck, Bogert & Appice (BBA) med Carmine Appice (slagverk) og Tim Bogert (bass). Begge kom fra Vanilla Fudge via Cactus. De gav ut studioalbumet Beck, Bogert & Appice (1973) og konsertalbumet Live in Japan som ble spilt inn i 1973 og gitt ut i 1975. Jeff Beck forlot gruppa i april 1974, under innspillingen av deres tredje album, og trioen ble oppløst.
På denne tida produserte Beck to album med gruppa Upp, der han også spilte med. I 1975 gav han ut et instrumentalt, jazzinspirert soloalbum med tittelen Blow by Blow, som ble møtt med gode kritikker og solgte bra. Etter å ha deltatt i ulike prosjekter fulgte et samarbeid med jazz-rock-keyboardisten Jan Hammer og hans band Wired som resulterte i livealbumet Jeff Beck with the Jan Hammer Group Live (1977).
I 1980- og 1990-årene gav Jeff Beck bare sporadisk ut album: Flash (1985, deriblant enkelte spor med Rod Stewart og Jan Hammer), Guitar Shop (1989), Crazy Legs (1993, en hommage til Cliff Gallup, Who else (1999), og You Had It Coming (2001). Jeff Beck vant Grammy for tredje gang i kategorien Best Rock Instrumental Performance for sporet «Dirty Mind» på albumet You Had It Coming. Han spilte også som gjestemusiker, blant annet på Jon Bon Jovis Blaze of Glory (1990), Roger Waters' Amused to Death (1992) og  Kate Bush' The Red Shoes (1993).
I 2016 gav han ut albumet Loud Hailer i samarbeid med vokalisten Rosie Bones og gitaristen Carmen Vandenberg.I 2009 ble Beck innlemmet i Rock and Roll Hall of Fame.I 2010 var Beck og Herbie Hancock hovedattraksjon på konserten i Romsdalsmuseet under Moldejazz.
Jeff Beck døde av bakteriell hjernehinnebetennelse 10. januar 2023.


== Stil og innflytelse ==
Jeff Beck regnes som en av de mest innflytelsesrike gitaristene i rockens historie. Som sine egne inspirasjonkilder oppgir han selv Les Paul, the Shadows, Cliff Gallup, Ravi Shankar, Roy Buchanan, Chet Atkins, Django Reinhardt, Steve Cropper, Lonnie Mack og John McLaughlinJeff Beck fikk aldri samme brede publikumsappell og kommersielle gjennomslag som sine samtidige, Eric Clapton og Jimmy Page, men er en av de meste respekterte og avholdte gitarister blant musiker-kolleger og kalles i blant «gitaristenes gitarist». Jeff Beck er ført opp som nummer fem på Rolling Stone Magazines 2011-liste over verdens største gitarister gjennom tidene. Queen-gitaristen Brian May har sagt: «Min oppfatning av gitaren endrer seg radikalt hver gang jeg hører på Jeff Beck. Han er langt, langt der ute og gjør ting du aldri hadde forventet.»Jeff Beck uttalte: «Jeg bryr meg ikke om regler. Faktum er at om jeg ikke bryter reglene minst ti ganger i hver låt har jeg ikke gjort jobben min skikkelig.»


== Privatliv ==
Fra 1963 til 1967 var Beck gift med Patricia Brown. I 2005 giftet han seg med Sandra Cash. Han har ingen barn. På den tiden han døde, bodde Beck i et hus kalt Riverhall i Wadhurst i East Sussex. Beck ble vegetarianer i 1969 og ble leder av Folly Wildlife Rescue Trust. Han var også interessert i klassiske Ford hot rods og utførte mye av arbeide med pusse opp bilene både utvendig og innvendig og stelle med bilenes motorer.


== Diskografi ==
Rolling Stone oppgir «Beck's Bolero», «Freeway Jam», «A Day in the Life», «I Ain't Superstitious» og «Heart Full of Soul» som sentrale låter. Guitar Instructor.com nevner «Cause We've Ended as Lovers», «Freeway Jam», «People Get Ready» og «A Day in the Life» som signaturspor, og som nøkkelalbum Truth, Blow by Blow, Wired og Guitar Shop.


=== Album ===
Med The Yardbirds1965 – For Your Love
1966 – Having a Rave Up with the Yardbirds
1966 – Roger the EngineerMed Jeff Beck Group1968 – Truth
1969 – Beck-Ola
1971 – Rough and Ready
1972 – Jeff Beck GroupMed Beck, Bogert & Appice1973 – Beck Bogert Appice
1974 – Live in Japan


=== Soloalbum ===
Studioalbum1975 – Blow by Blow
1976 – Wired
1980 - There and Back
1985 - Flash
1989 - Jeff Beck’s Guitar Shop
1991 – Beckology, Anthology
1992 – Frankie's House (Soundtrack album med Jed Leiber)
1993 – Crazy Legs (med the Big Town Playboys)
1999 – Who Else!
2001 – You Had It Coming
2003 – Jeff
2010 – Emotion & Commotion
2016 – Loud Hailer, i samarbeid med vokalisten Rosie Bones og gitaristen Carmen VandenbergLivealbum1973 – Live in Japan
1977 – Jeff Beck with the Jan Hammer Group Live
2006 – Live at B. B. King’s Blues Club
2007 – Official Bootleg USA '06 (Blu-Spec)
2008 – Jeff Beck Performing This Week… Live at Ronnie Scott's Jazz Club (med Vinnie Colaiuta,  Tal Wilkenfeld, Jason Rebello)
2010 – Rock'n'Roll Party: Honouring Les Paul – Live
2015 – Live+
2017 – Live at the Hollywood BowlSamlingsalbum1985 – The Best Of Jeff Beck (1967-69)
1991 – Beckology
1995 – The Best of BeckologySamarbeide1986 – Lotus Gem (med Steve Lukather)SoundtrackalbumFrankie's House (med Jed Leiber)Videoalbum2008 – Performing This Week... Live at Ronnie Scott's
2011 – Rock & Roll Party: Honoring Les Paul
2014 – Live In Tokyo
2017 – Live at the Hollywood Bowl


== Referanser ==


== Eksterne lenker ==
(en) Offisielt nettsted 
(en) Jeff Beck – kategori av bilder, video eller lyd på Commons 
(en) Jeff Beck på Apple Music 
(en) Jeff Beck på Discogs 
(en) Jeff Beck på Discogs 
(en) Jeff Beck på Discogs 
(en) Jeff Beck på Discogs 
(en) Jeff Beck på MusicBrainz 
(en) Jeff Beck på Encyclopaedia Metallum 
(en) Jeff Beck på SoundCloud 
(en) Jeff Beck på Spotify 
(en) Jeff Beck på Songkick 
(en) Jeff Beck på Internet Movie Database 
(sv) Jeff Beck i Svensk Filmdatabas 
(da) Jeff Beck på Filmdatabasen 
(da) Jeff Beck på Scope 
(fr) Jeff Beck på Allociné 
(en) Jeff Beck på AllMovie 
(en) Jeff Beck hos Rotten Tomatoes 
(en) Jeff Beck hos The Movie Database 
Jeff Beck på Twitter 
Jeff Beck på Facebook 
Jeff Beck på Instagram 
Jeff Beck på YouTube 
Jeff Beck på Myspace